Tarsyi

Un tarsyi est un annima tchi d'meuthe en Âsie, pustôt ès Ph'lippinnes, en Bornéo, en Sumâtra et en Sulaouési. Nou sait par l'èrcord des fossiles qu'les tarsièrs soulaient d'meuther l'travèrs d'l'Âsie, d'l'Ûrope et d'l'Améthique du Nord, mais achteu i' sont pustôt dangélés.

Lé tarsyi est un prînma mais ch'n'est pon un marmoûset - ch'est iun des mié-sînmiens tchi sont des prînmaux prînmitifs. Lé nom du tarsyi veint d'ses longs pids atout tchi qu'i' grînmpe dans les bouais - ses ortés ont des longs os tarsiens.

Lé tarsyi s'rêvil'ye la niet et a d'grands ièrs pouor pouver vaie dans la nièrcheu et s'lanchi sus l's însectes tch'i' mange. Ouaithe qu'lé tarsyi sait d'couôteunme mangeux d'însectes, y'en a des tarsièrs tchi gaff'thaient bein ofûche eune tchilieuvre ou un ouaîsé.

 Fanmil'ye Tarsiidae
 Genre Tarsius
  dgaîngue T. syrichta
 Tarsius syrichta
 Tarsius bancanus
 dgaîngue T. tarsier
 Tarsius tarsier
 Tarsius dentatus
 Tarsius pelengensis
 Tarsius sangirensis
 Tarsius pumilus

category:animâ